CPANEL วิ่ง 4% ลุ้นรายได้ปีนี้โตกว่า 30% หลังดีมานด์เพิ่ม-รอเซ็น 4 งานใหม่ Q4
CPANEL วิ่ง 4% ลุ้นรายได้ปีนี้เติบโตกว่า 30% หลังจากที่ลูกค้าให้ความสนใจเพิ่มมากขึ้น และในไตรมาส 4/64 ขณะนี้อยู่ระหว่างการเซ็นสัญญา 4 โครงการ โดยทยอยรับรู้รายได้ปีนี้ 228 ล้านบาท
CPANEL วิ่ง 4% ลุ้นรายได้ปีนี้เติบโตกว่า 30% หลังดีมานด์เพิ่ม ในไตรมาสที่ 4/64 อยู่ระหว่างเซ็นสัญญา 4 โครงการ
14 ต.ค. 2564

ผู้สื่อข่าวรายงานว่า ราคาหุ้น บริษัท ซีแพนเนล จำกัด (มหาชน) หรือ CPANEL ณ เวลา 12:24 น. อยู่ที่ระดับ 7.45 บาท บวก 0.35 บาท หรือ 4.93% สูงสุดที่ระดับ 7.50 บาท ต่ำสุดที่ระดับ 7.10 บาท ด้วยมูลค่าการซื้อขาย 45.73 ล้านบาท

โดย นายชาคริต ทีปกรสุขเกษม กรรมการผู้จัดการ CPANEL เปิดเผยว่า ภาพรวมธุรกิจในช่วงไตรมาส 3/64 คึกคักลูกค้าให้ความสนใจเพิ่มขึ้นจำนวนมาก ขณะที่ทิศทางธุรกิจไตรมาส 4/64 บริษัทอยู่ระหว่างรอเซ็นสัญญา 4 โครงการ มูลค่ารวมกว่า 190 ล้านบาท มูลค่างานในมือ (Backlog) ณ 30 มิ.ย 64 ที่ 1.15 พันล้านบาท ทยอยรับรู้รายได้ในปีนี้ 228.56 ล้านบาท โดยบริษัทยังคงเดินหน้าเจรจางานใหม่อย่างต่อเนื่องทั้งแนวราบและแนวสูง
นอกจากนี้ บริษัทมีแผนที่จะนำเงินไปชำระหนี้สถาบันการเงิน ตามวัตถุประสงค์การระดมทุน ซึ่งจะส่งผลให้บริษัทมีอัตราส่วนหนี้สินรวมต่อทุน (D/E) ลดลง โดยบริษัทตั้งเป้ารายได้ปีนี้เติบโตไม่น้อยกว่า 30%
“ทิศทางการดำเนินธุรกิจของบริษัทครึ่งปีหลัง มีแนวโน้มที่ดีกว่าครึ่งปีแรก 64 เนื่องจากลูกค้าที่เป็นผู้ประกอบการอสังหาริมทรัพย์กลับมาดำเนินงานได้ตามปกติ และเร่งส่งมอบงานในช่วงไตรมาส 4/64 ส่งผลให้มีความต้องการใช้ผลิตภัณฑ์ Precast Concrete มากขึ้น  อีกทั้งการจดทะเบียนในตลาดหลักทรัพย์ mai ทำให้บริษัทเป็นที่รู้จักในวงกว้างและมีโอกาสในการรับงานเพิ่มขึ้นอย่างต่อเนื่องเช่นกัน” นายชาคริต กล่าว